ET
C 235/22
Euroopa Liidu Teataja
3.7.2023
Teine menetlusosaline: Euroopa Komisjon
Apellandi nõuded — Tühistada tervikuna Üldkohtu 8. märtsi 2023. aasta otsus kohtuasjas T-235/21: Bulgaaria Vabariik vs.
Euroopa Komisjon (EU:T:2023:105) ja teha kohtuasjas lõplik otsus või teise võimalusena saata kohtuasi lõpliku otsuse tegemiseks tagasi Üldkohtule; — mõista kohtukulud välja komisjonilt.
Väited ja peamised argumendid Apellant põhjendab apellatsioonkaebust kahe väitega: 1.
Üldkohus rikkus õigusnormi tõlgendades määruse (EL) nr 1306/2013 (1) artikli 52 lõiget 1 ja määruse (EL) nr 908/2014 (2) artiklit 34 koostoimes määruse nr 1306/2013 artikli 52 lõikega 1 ja artikli 54 lõikega 5 ning ELTL artiklist 296 tulenevat põhjendamiskohustust, hea halduse ja lojaalse koostöö põhimõtteid, kui ta asus ekslikule seisukohale, et järgitud ei olnud Bulgaaria Vabariigi õigusnorme, mis reguleerivad vastavuskontrolli menetluses õigust olla ära kuulatud ja menetlustagatisi, toimingute põhjendamise kohustust ning hea halduse ja lojaalse koostöö põhimõtteid.
Kohtuotsuse põhjendused on ebapiisavad ja asjaohatud, sest Üldkohus ei hinnanud kõiki Bulgaaria esitatud asjaolusid ja argumente. 2.
Üldkohus rikkus õigusnormi tõlgendades määruse nr 1306/2013 artikli 54 lõike 5 punkte a ja b koostoimes artikli 54 lõikega 1, kui ta asus seisukohale, et kõnealusel juhul hakkas määruse nr 1306/2013 artikli 54 lõikes 1 sätestatud 18-kuuline tähtaeg kulgema alates hetkest, kui makseasutus sai kätte OLAFI lõpparuande.
Üldkohtu poolt kohtuotsuse punktides 76-78 sedastatu on vastuolus väljakujunenud kohtupraktikaga, mille kohaselt määruse nr 1306/2013 artikli 52 kohane vastavuskontrolli menetlus on võistlev ja haldusmenetluses koostatud dokumendid kuuluvad vastavuse kontrolli ettevalmistava osa juurde.
(1) (2)
Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).
Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT 2014, L 255, lk 59).
Harley-Davidson Europe Ltd ja Neovia Logistics Services Internationali 11. mail 2023 esitatud apellatsioonkaebus Üldkohtu (kaheksas koda laiendatud koosseisus) 1. märtsi 2023. aasta otsuse peale kohtuasjas T-324/21: Harley-Davidson Europe ja Neovia Logistics Services International versus komisjon (Kohtuasi C-297/23 P) (2023/C 235/28) Kohtumenetluse keel: inglise Pooled Apellandid: Harley-Davidson Europe Ltd ja Neovia Logistics Services International (esindajad: avvocato E. Righini ja Rechtsanwalt S. Völcker) Teine menetlusosaline: Euroopa Komisjon
Apellantide nõuded Apellandid paluvad Euroopa Kohtul: — tühistada vaidlustatud kohtuotsus; — tühistada vaidlusalune otsus; ja